[OHJE: Näitä ehtoja voi käyttää osana sellaisia hankintoja, joissa ei käsitellä salassa pidettäviä eikä turvallisuusluokiteltuja (TLIV- TLI) tietoja, henkilötietoja eikä palveluiden eheyteen tai saatavuuteen kohdistu normaalia korkeampia vaatimuksia tai joiden tietoturvallisuusriskin olet arvioinut olevan hyvin matala. Ehdot sisältävät tietoturvallisuuden vähimmäisvaatimukset ja kaikkien toimijoiden toimialasta riippumatta pitää pystyä sitoutumaan niihin.

Muissa tapauksissa on suositeltavaa harkinnan mukaan käyttää kattavampaa tietoturvallisuusvaatimukset liitettä, tietosuojaliitteitä sekä hankintaehto-työkalun avulla muodostettavia osa-aluekohtaisia tietoturvavaatimusliitteitä.]

**[Hankinnan/sopimuksen nimi]**

**Tietoturvallisuuden vähimmäisvaatimukset**

Sisällysluettelo

[1 MÄÄRITELMÄT 3](#_Toc127523565)

[2 TIETOTURVALLISUUSEHTOJEN TAUSTA JA TARKOITUS 3](#_Toc127523566)

[3 TIETOTURVALLISUUDEN HALLINTA 3](#_Toc127523567)

[4 TIETOAINEISTOJEN KÄSITTELY 4](#_Toc127523568)

[5 PÄÄSY TIETOJÄRJESTELMIIN JA TIETOIHIN 4](#_Toc127523569)

[6 ALIHANKKIJAT 4](#_Toc127523570)

[7 RAPORTOINTI 5](#_Toc127523571)

# MÄÄRITELMÄT

* + - 1. **Alihankkija** tarkoittaa mitä tahansa Palvelun tuottamiseen tai yhteistyöhön muuten osallistuvaa osapuolta, jota Toimittaja käyttää omien velvoitteidensa täyttämiseksi.
      2. **Palvelu** tarkoittaa sitä palvelua, josta Tilaaja ja Toimittaja ovat sopineet Sopimuksessa. Mitä näissä ehdoissa on sovittu Palvelusta, sovelletaan soveltuvin osin myös Sopimuksessa sovittuun tavarahankintaan.
      3. **Sopimus** tarkoittaa Tilaajan ja Toimittajan välistä sopimusta, jonka liitteenä tämä Tietoturvallisuuden vähimmäisvaatimukset –dokumentti on.
      4. **Tietoaineisto** tarkoittaa tähän Palveluun liittyvää Tilaajan asiakirjoista ja muista tiedoista muodostuvaa tietokokonaisuutta.
      5. **Tietojärjestelmä** tarkoittaa tietojenkäsittelylaitteista, ohjelmistoista ja muusta tietojenkäsittelystä koostuvaa kokonaisjärjestelyä.
      6. **Tilaaja** osapuoli, joka asettaa hankinnan vaatimukset ja hyväksyy niiden täyttymisen.
      7. **Tilaajan tieto** tarkoittaa kaikkea Tilaajan Toimittajalle luovuttamaa tai Toimittajalla olevaa tai Toimittajan laatimaa tietoa, joka liittyy hankinnan kohteena olevan palvelun tuottamiseen.
      8. **Tilat** tarkoittavat sellaisia Toimittajan tai sen alihankkijan tiloja, joissa säilytetään tai muutoin käsitellään Tietoaineistoja.
      9. **Toimittaja** luonnollinen henkilö, oikeushenkilö tai julkinen taho taikka edellä tarkoitettujen tahojen ryhmittymä, joka tarjoaa markkinoilla tavaroita tai palveluja taikka rakennustyötä tai rakennusurakoita.

# TIETOTURVALLISUUSEHTOJEN TAUSTA JA TARKOITUS

* + - 1. Näissä ehdoissa sovitaanTilaajan ja Toimittajan välillä noudatettavista turvallisuusjärjestelyistä sekä Tietoaineistojen käsittelyä koskevista käytännöistä. Ehtoja sovelletaan Sopimuksen sisältämien Palveluiden tuottamisessa sekä kaikessa Sopimukseen liittyvässä Tilaajan ja Toimittajan välisessä yhteistyössä.

# TIETOTURVALLISUUDEN HALLINTA

* + - 1. Toimittajalla on ylimmän johdon hyväksymät tietoturvallisuusperiaatteet, jotka kuvaavat Toimittajan tietoturvallisuustoimenpiteiden kytkeytymisen organisaation toimintaan.
      2. Toimittaja on määritellyt tietoturvallisuuden hoitamiseen liittyvät tehtävät ja vastuut.
      3. Toimittaja huolehtii henkilöstönsä säännöllisestä tietoturvallisuuskoulutuksesta.
      4. Toimittajalla on tietoturvallisuuteen liittyvien poikkeamatilanteiden käsittelyyn määritellyt prosessit ja toimintaohjeet.

# TIETOAINEISTOJEN KÄSITTELY

* + - 1. Näissä ehdoissa kuvattuja järjestelyjä noudatetaan aina Toimittajan käsitellessä Tilaajaan tai Palvelun tuottamiseen liittyvää tai muuta Tilaajalta saatua Tietoaineistoa Toimittajan tuottaessa Sopimuksen mukaista Palvelua Tilaajalle.
      2. Toimittaja käsittelee Tietoaineistoja vain Palvelun tuottamisen edellyttämässä laajuudessa.
      3. Toimittaja antaa Tilaajan tietojavain niille henkilöille, jotka tarvitsevat tietojaPalvelun tuottamiseen liittyvissä työtehtävissään.
      4. Toimittajan tulee pystyä osoittamaan, että sen Palvelun tuottamiseen osallistuvat henkilöt ovat tietoisia näiden ehtojen mukaisista vaatimuksista ja vaitiolovelvollisuudesta. Toimittaja toimittaa Tilaajan pyynnöstä selvityksen tämän kohdan mukaisen velvollisuuden täyttämisestä.
      5. Sopimuksen päätyttyä Toimittaja palauttaa Tietoaineiston yleisesti käytössä olevassa muodossa tai tuhoaa Tietoaineiston siten, ettei tietoja ole enää mahdollista palauttaa luettavaan muotoon. Toimittajalla on oikeus säilyttää tietoaineistoja säädösten ja viranomaismääräysten edellyttämällä tavalla.
      6. Toimittajan vaitiolovelvollisuus jatkuu myös Sopimuksen päättymisen jälkeen näiden ehtojen mukaisesti.

# PÄÄSY TIETOJÄRJESTELMIIN JA TIETOIHIN

* + - 1. Toimittajan ja sen alihankkijan Tilojen tulee olla asianmukaisesti suojattu siten, etteivät ulkopuoliset pääse käsiksi tietoihin.
      2. Toimittaja antaa pääsyn Tietoaineistoihin ja näitä käsitteleviin tietojärjestelmiin vain nimetyille henkilöille.

# ALIHANKKIJAT

* + - 1. Mitä näissä ehdoissa on sovittu Toimittajan henkilöstöstä, sovelletaan myös alihankkijan palvelun tuottamiseen osallistuvaan henkilöstöön.
      2. Toimittaja vastaa siitä, että sen alihankkijat toimivat näiden ehtojen mukaisesti.
      3. Toimittaja toimittaa Tilaajan pyynnöstä selvityksen tämän kohdan mukaisen velvollisuuden täyttämisestä.

# RAPORTOINTI

* + - 1. Toimittaja on velvollinen ilmoittamaan Tilaajalle välittömästi, jos Toimittajan tai sen alihankkijan keskeisissä turvallisuustoiminnoissa tai henkilöstö- tai turvallisuusjärjestelyissä tapahtuu muutoksia.
      2. Toimittaja valvoo näiden ehtojen edellyttämien järjestelyjen tason toteutumista toiminnassaan säännöllisesti, kirjaa mahdolliset poikkeamat ja raportoi merkittävistä poikkeamista Tilaajalle viivytyksettä sekä aloittaa korjaustoimet ensi tilassa.